ทราเวียน

ทราเวียน (Travian อ่านว่า ทา-เวี่ยน) เป็นเกมออนไลน์ที่สามารถเล่นบนเบราว์เซอร์ จัดสร้างขึ้นโดยบริษัททราเวียนเกมส์ของประเทศเยอรมนี เปิดตัวครั้งแรกในวันที่ 5 กันยายน ค.ศ. 2004 ในสหราชอาณาจักรผู้ผลิตได้นำเหตุการณ์สมัยสงครามโบราณมาเป็นเนื้อหาภายในเกม
ทราเวียนได้มีการแปลเป็นภาษาต่าง ๆ กว่า 40 ภาษาจากต้นฉบับภาษาเยอรมัน
ทราเวียนได้มีการแปลเป็นภาษาอื่นถึง 40 ภาษา และมีผู้เล่นประมาณถึง 5 ล้านคนจาก 300 เซิร์ฟเวอร์ทั่วโลก ในปี ค.ศ. 2006 ทราเวียนได้รับรางวัล ซุปเปอร์เบราว์เซอร์เกม ในประเภทเกมขนาดใหญ่
ทราเวียนเป็นโปรแกรมใน พีเอชพี และทำงานในเบราว์เซอร์ที่ทันสมัยที่สุดและยังเป็นเกมแรกที่สามารถเล่นบนโทรศัพท์มือถือ โดยจะต้องเปิดโปรแกรมจาวา

**เนื้อหาเกม**

**รุ่น 3-3.6**
เมื่อเริ่มเข้าสู่เกมจะได้เป็นผู้นำหมู่บ้านเล็กของเผ่า โรมัน ทูทั่น หรือ กอว์ล และจะได้รับประชากร 2 คนในหมู่บ้านมีเพียงอาคารหนึ่งหลังซึ่งก็คือ อาคารหลัก รอบๆอาคารหลักจะมีหลุมหลายหลุม ซึ่งไว้สำหรับสร้างสิ่งก่อสร้างอย่างอื่นเพิ่มเติม
ภายนอกหมู่บ้านในเกมทราเวียน
ข้างนอกของหมู่บ้านจะมีการแบ่งทรัพยากรออกเป็น 18 เขตและอยู่ในระดับ 0 ซึ่งผู้เล่นทุกคนจะได้รับการจัดสรรทรัพยากรอย่างเท่ากันเมื่อเริ่มเล่น แต่หมู่บ้านที่ผู้เล่นสร้างขึ้นใหม่จะมีทรัพยากรที่แตกต่างกันไปแล้วแต่พื้นที่ซึ่งทรัพยากรต่างๆในเกมได้แก่ ไม้ (ได้มาจากคนตัดไม้) โคลน (ได้มาจากบ่อโคลน) เหล็ก (ได้มาจากเหมืองเหล็ก) และธัญพืช (ได้มาจากทุ่งธัญพืช) ซึ่งทรัพยากรเหล่านี้จะผลิตได้จำนวนหนึ่งต่อ 1 ชั่วโมงขึ้นอยู่กับระดับของทรัพยากรนั้น (ในระดับ 0 สามารถผลิตได้ 2 หน่วยต่อชั่วโมง) นอกจากนี้ยังมีโอเอซิสที่สามารถเพิ่มอัตราการผลิตทรัพยากรได้โดยจะต้องนำฮีโร่ไปครอบครองโอเอซิสนั้น ซึ่งฮีโร่ได้มจากการที่ผู้เล่นนำทหาร 1 ตัวในหมู่บ้านไปทำการฝึกเป็นฮีโร่ในคฤหาสน์ฮีโร่
อีกส่วนหนึ่งของเกมทราเวียนคือการสร้างกองกำลังทหารในระยะเริ่มเล่นผู้เล่นจะสามารถสร้างกองกำลังทหารได้ที่ค่ายทหาร กองกำลังทหารเหล่านี้มีหน้าที่โจมตีเมืองอื่นๆหรือทำการปล้นทรัพยากรก็ได้ เมื่อผู้เล่นยกระดับค่ายทหารขึ้นเป็นระดับ 3 จะสามารถสร้างศูนย์วิจัยซึ่งมีหน้าที่ในการวิจัยกองกำลังแบบใหม่ นอกจากนี้อาจจะสร้างโรงม้าและโรงตีเหล็กเพื่อทำการสร้างทหารม้าขึ้นมาซึ่งจะต้องใช้ทรัพยากรในการผลิตมากกว่าทหารราบ นอกจากนี้ยังมีเครื่องกระทุ้งไว้สำหรับทำลายกำแพงเมือง เครื่องยิงหินไว้สำหรับทำลายสิ่งก่อสร้างในเมือง หัวหน้าเผ่า (มีเฉพาะเผ่าทูทั่นกับกอว์ล) หรือสมาชิกสภา สูง (เฉพาะเผ่าโรมัน) ที่ไว้สำหรับลดความจงรักภักดีของศัตรู และผู้ตั้งถิ่นฐานใหม่สำหรับผู้เล่นที่อยากจะตั้งเมืองใหม่ ซึ่งจะต้องใช้ทรัพยากรในการสร้างอย่างมาก
เป้าหมายสูงสุดของการเล่นทราเวียนก็คือการสร้าง วันเดอร์ออฟเดอะเวิลด์ ที่ระดับ 100 เมื่อมีผู้เล่นที่สามารถสร้างวันเดอร์ออฟเดอะเวิลด์ที่ระดับ 100 แล้วทางระบบจะทำการยุติการเล่นในเซิร์ฟเวอร์นั้นและจะประกาศผู้ที่เป็นที่ 1 ของเซิร์ฟเวอร์นั้นการที่จะสร้างวันเดอร์ออฟเดอะเวิลด์ได้นั้นจะต้องเอามาจากหมู่บ้านของเผ่าเนเซอร์
นอกจากนี้ทราเวียนยังมีการจัดลำดับของผู้เล่นที่มีคะแนนการโจมตี การป้องกัน และการปล้นไว้หากผู้เล่นคนใดสามารถทำอันดับอยู่ใน 10 อันดับแรกของแต่ละอย่างก็จะได้รับเหรียญติดไว้ที่โปรไฟล์ของผู้เล่นนั้นๆซึ่งจะถมีการมอบรางวัลให้ทุกๆสัปดาห์ 

**เผ่า**
จากด้านซ้ายเป็นทหารทูทั่น กอล์ และโรมันที่ปรากฏอยู่ในเกม
ในทราเวียนมีเผ่าอยู่ทั้งหมด 4 เผ่าแต่ให้ผู้เล่นเลือกเผ่าได้ 3 เผ่าดังนี้ โรมัน ทูทั่น และกอล ซึ่งทั้ง 3 เผ่ามีคุณสมบัติที่ต่างกันไป โรมันจะสร้างสิ่งก่อสร้างได้รวดเร็ว กอลเน้นการป้องกันและทูทั่นเน้นการโจมตี
ส่วนอีกเผ่าหนึ่งก็คือเนเซอร์ซึ่งเป็นเอ็นพีซี ตามเกมจะถูกโรมัน ทูทั่น และกอว์ลรุกราน เนเซอร์จะเข้ามาเป็นส่วนหนึ่งของเกม 260 วัน นับตั้งแต่วันเปิดเซิร์ฟเวอร์ ถ้าเป็นเซิร์ฟเวอร์สปีดจะเป็น 100 วัน เนเซอร์เป็นผู้ครอบครองโอเอซิสซึ่งจะไม่ไปรุกรานใคร แต่ทั้ง 3 เผ่าจะมารุกรานได้

**พันธมิตร**
ทราเวียนยังเปิดโอกาสให้ผู้เล่นรวมกลุ่มกันขึ้นเรียกว่า พันธมิตร เพื่อที่จะช่วยสมาชิกในพันธมิตร เช่น การช่วยส่งกองกำลังเสริม ส่งทรัพยากรไปช่วย โดยพันธมิตร 1 พันธมิตรจะสามารถรับสมาชิกได้สูงสุด 60 คนและทุกๆ 1 สัปดาห์ทางระบบจะมีการประกาศ 10 อันดับที่มีการโจมตี ป้องกัน ปล้น และไต่อันดับสูงสุดอีกด้วย

**จบเกม**
แต่ละเซิร์ฟเวอร์ของทราเวียนจะมีเวลาของการให้บริการอยู่ที่ 260 วันยกเว้นเซิร์ฟเวอร์สปีดซึ่งอยู่ที่ 100 วัน ซึ่งทางระบบจะปล่อยเมือง WW ออกมาเพื่อให้ผู้เล่นทำการโจมตีเพื่อเอาผังการสร้างวันเดอร์ออฟเดอะเวิลด์เมื่อทำการสร้างวันเดอร์ออฟเดอะเวิลด์จะถูกเผ่าเนเซอร์โจมตีตลอดผู้เล่นจะต้องสร้างถึงระดับ 100 จึงจะถือว่าเซิร์ฟเวอร์นั้นได้จบลงแล้ว หลังจากนั้นระบบจะปิดตัวระยะเวลาหนึ่งแล้วทำการเปิดเซิร์ฟเวอร์ใหม่

**รุ่น 4**
มีการเพิ่มเติมระบบในส่วนของฮีโร่ โดยแทนตัวผู้เล่นเป็นตัวฮีโร่ไปเลย ไม่มีการฝึกฮีโร่เหมือนแต่ก่อน มีระบบผจญภัยของฮีโร่ มีระบบประมูลของ และระบบแผนที่แบบใหม่ ซึ่งทำให้ตัวเกมส์ดูหน้าสนใจขึ้น

**ประวัติรุ่น**
โลโก้เก่าของทราเวียน
แถบเครื่องมือของรุ่น 3.5
รุ่น 3.5 มีการปรับเปลี่ยนให้มองทรัพยากรได้ง่ายขึ้น
ในรุ่น 3 มีการสร้างโอเอซิสเพือเพิ่มการผลิตทรัพยากรภายในเมืองซึ่งต่างจาก 2 รุ่นก่อนและในรุ่น 3 ยังมีการสร้างฮีโร่ สามารถเพิ่มระดับทรัพยากรได้มากกว่ารุ่นก่อนซึ่งสามารถเพิ่มระดับทุ่งธัญพืชและบ่อโคลนได้ถึงระดับ 19 และไม้กับเหมืองเหล็กสามารถเพิ่มระดับได้ถึงระดับ 18 และยังมีการสร้างสิ่งประดิษฐ์ซึ่งผู้เล่นจะต้องสร้างคลังสมบัติก่อน ในรุ่น 3 นี้มีการเปิดตัวเซิร์ฟเวอร์สปีด3x และยังมีการแนะนำภารกิจให้กับผู้เล่นซึ่งจะได้รับทรัพยากรหรือทองจากเควสมาสเตอร์เป็นการตอบแทน
ในวันที่ 16 มีนาคม ค.ศ. 2007 ได้มีการเปิดตัวรุ่นที่คลาสสิกที่สุดที่เรียกว่าทราเวียน 2.5 ซึ่งบางทีจะเรียกว่ารุ่น 3 แต่ก็มีส่วนคล้ายกับรุ่น 2 ทุกเซิร์ฟเวอร์ได้ปรับมาใช้รุ่นนี้หมดและต่อจากนั้นได้เปิดตัวรุ่น 3.6 ซึ่งมาพร้อมกับบริการพลัส
ในเดือนกรกฎาคม ค.ศ. 2010 ทางผู้พัฒนาได้บอกว่าจะมีการเปิดตัวรุ่น 4 ในปี ค.ศ. 2011

**บริการเพิ่มเติม**
ทราเวียนยังมีบริการทราเวียนพลัสเพื่อเพิ่มศักยภาพในการเล่นเช่น การสร้างเมืองได้เร็วขึ้น ทรัพยากรผลิตได้มากกว่าปกติ ทหารมีค่าโจมตีมากกว่าปกติ เป็นต้น ซึ่งผู้เล่นจะสามารถใช้บริการทราเวียนพลัสได้จะต้องมีทองก่อน ซึ่งทองได้มาจาก การทำภารกิจของระบบ การโอนมาจากบัญชีผู้ใช้อื่น การแนะนำคนอื่นมาเล่นทราเวียน หรือการซื้อโดยการใช้เงินจ่ายผ่านธนาคาร

**อ้างอิง**

**อ่านเพิ่ม**
 url-status=dead- cite journal|first1=Christoph|last1=Klimmt|first2=Hannah|last2=Schmid|first3=Julia|last3=Orthmann|title=Exploring the enjoyment of playing browser games|doi=10.1089/cpb.2008.0128|volume=12|issue=2|date=2009-04-10|journal=Cyberpsychology, Behavior, and Social Networking|pages=231–234|pmid=19260776- cite journal|first1=Ingo|last1=Thon|first2=Niels|last2=Landwehr|first3=Luc|last3=De Raedt|title=Travian Meta Alliances|url=http://www.ingothon.de/files/thon10data_meta.pdf|journal=Journal of Machine Learning Research|url-status=live|archive-url=https://web.archive.org/web/20140314151748/http://www.ingothon.de/files/thon10data_meta.pdf|archive-date=2014-03-14- cite book|first1=Giannis|last1=Milolidakis|first2=Chris|last2=Kimble|first3=Demosthenes|last3=Akoumianakis|chapter=A Practice-Based Analysis of an Online Strategy Game|doi=10.1007/978-3-642-04568-4_45|publisher=Springer Science+Business Media|isbn=978-3-642-04568-4|pages=433–440|issn=1868-4238|title=Leveraging Knowledge for Innovation in Collaborative Networks|volume=307|series=IFIP advances in information and communication technology|oclc=495479562|year=2009- cite conference|first1=Jakob J.|last1=Assmann|first2=Philipp|last2=Sandner|first3=Sophie|last3=Ahrens|title='Users' Influence on the Success of Online Communities|publisher=Institute for Information Systems and New Media, LMU Munich|location=Munich|url=https://www.researchgate.net/publication/224373263|date=2009-01-05|work=42nd Hawaii International Conference on System Sciences|isbn=978-0-7695-3450-3|issn=1530-1605|doi=10.1109/HICSS.2009.490- cite conference|first1=Jakob J.|last1=Assmann|first2=Marcus A.|last2=Drescher|first3=Julia V.|last3=Gallenkamp|first4=Arnold O.|last4=Picot|first5=Isabell M.|last5=Welpe|first6=Rolf T.|last6=Wigand|title=MMOGs as Emerging Opportunities for Research on Virtual Organizations and Teams|work=Paper 335, Sustainable IT Collaboration Around the Globe, 16th Americas Conference on Information Systems, 2010|url=https://www.researchgate.net/publication/220889850|date=2010-08-12|publisher=Technische Universität München|location=Lima, Peru|access-date=2017-11-01|archive-date=2020-12-27|archive-url=https://web.archive.org/web/20201227113818/https://www.researchgate.net/publication/220889850_MMOGs_as_Emerging_Opportunities_for_Research_on_Virtual_Organizations_and_Teams|url-status=live

**แหล่งข้อมูลอื่น**
  Travian.com เซิร์ฟเวอร์ระหว่างประเทศ
หมวดหมู่:วิดีโอเกมที่ออกวางจำหน่ายในปี พ.ศ. 2547
หมวดหมู่:วิดีโอเกมที่พัฒนาขึ้นในประเทศเยอรมนี